ลักษณะร้าน + บรรยากาศ 
ร้าน เอ็นดูไรซ์ เป็นร้านอาหารในฟู๊ดฮออล์ของเซนทรัลที่ขายอาหารในราคาเบาๆ โดยจะเน้นขายไข่เจียวและพวกต้มยำเป็นหลัก
ร้านจะเป็นร้านที่ตั้งอยู่ติดทางเดิน หน้าร้านจะมีเมนูและเครื่องไข่เจียวมาวางให้เลือกสั่งได้ตามใจชอบ ดูสะอาดและได้เร็วดี

ที่ตั้งร้าน
ร้านตั้งอยู่ที่ห้าง Central World ในโซน Central Food hall

เมนูเด่นและราคาโดยประมาณ
ที่ร้านจะมีเมนูเด่นเป็นเมนูไข่เจียวทรงเครื่อง และก๋วยเตี๋ยวต้มยำ เป็นต้น
ราคาอาหารต่ออย่างนั้นเริ่มต้นที่ชุดละ 35 บาทเท่านั้น

เมนูเด็ดที่กินวันนี้
วันนี้ผมกินชุดข้าวไข่เจียว+น้ำซุปต้มยำ ราคา 35 บาท สามารถเลือกเครื่องได้ 3 อย่าง ไข่เจียวทอดออกมาได้นุ่มๆไม่กรอบมากนัก เป็นรสไข่เจียวแบบเบสิก หวานมัน กินกับซอสพริกก็เข้ากันได้ดี
ส่วนซุปต้มยำที่มาพร้อมกันนั้น กินแล้วได้รสต้มยำดี แต่รสชาติจะออกเค็มนำไปหน่อย ทำให้ซดน้ำได้น้อยเลยสำหรับถ้วยนี้

สรุปโดยรวม (เต็ม 10)
ให้ 6.5 คะแนนครับ รสชาติไข่เจียวเบสิกธรรมดา หาทานได้ทั่วไป ส่วนต้มยำรสเค็มไปหน่อย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  7 / 2 / 57
